Kuriak, Milan, poslanec NR SR (2023-06-14):
Ďakujem za slovo. Vážený pán premiér, vážení zástupcovia vlády, vážené pani poslankyne, vážení páni poslanci, krátko sa vyjadrím aj ja k programovému vyhláseniu vlády, hlavne kvôli niektorým témam, ktoré, ktoré mi tam chýbajú. Niektoré vaše ciele ako novej vlády na prvé prečítanie a počutie znejú lákavo a ľúbivo. Chýbajú mi tam okrem iných vecí a tém hlavne, hlavne tri témy, a to je, ako som už aj pred tým na začiatku rozpravy k PVV-čku vyjadril, chýba mi podpora rodín s deťmi, podpora malých a stredných podnikateľov, ale aj podpora športu, čo naozaj, naozaj myslím, že aspoň na to, na ten krátky čas, čo som si stihol prečítať programové vyhlásenie vlády, tak som tam o športe nezachytil, že by ste sa tejto téme venovali, ale aj spomínaným rodinám a malým a stredným podnikateľom. Aj keď na hospodárskom výbore od pána ministra hospodárstva zaznelo, že nová vláda bude podporovať podnikateľov, ale chýba mi tam, chýba mi tam podpora práve tých malých a stredných podnikateľov, ktorí, ktorí najviac na Slovensku vytvárajú hodnoty, sú veľkým prínosom aj pre štátny rozpočet, keďže platia dane tu na Slovensku väčšina z nich a neodvádzajú dane v okolitých krajinách. Takže toto mi tam chýba. Na druhej strane, tiež som to už niekoľkokrát spomenul, potešilo ma, potešil ma prístup a program ministerstva pôdohospodárstva, už to asi tretíkrát spomínam. Je tam veľmi podrobne a naozaj nádejne popísaná podpora malých, mladých, drobných farmárov, čo ma naozaj veľmi teší. Dneska som aj s pánom ministrom pred tým, ako som si sadol na miesto spravodajcu, tak som sa pána ministra Bíreša pýtal ohľadom stretnutia k téme predaja z dvora, ktorý spolu s kolegami, či s Peťom Vonsom, ale aj ďalšími, túto tému už riešime vlastne teraz už s tretím pánom ministrom. Začali sme to riešiť s pánom ministrom Mičovským, ktorý bol ústretový, aj pán štátny tajomník Martin Fecko ohľadom predaja z dvora. Pán minister zbystril pozornosť, exminister, zbystril pozornosť, ale bol ochotný sa tejto téme venovať, aj sme mali konkrétne stretnutie v Kláštore pod Znievom, potom som mal nejaké stretnutia aj s kolegami, s pánom štátnym tajomníkom. Len potom prišli okolnosti, ktoré ani ja, ani moji kolegovia sme nevedeli ovplyvniť, došlo k výmene na poste ministra pôdohospodárstva, nastúpil nový minister, už teraz ex, pán Vlčan. Nechali sme mu priestor nejaké dva mesiace, aby sa udomácnil na ministerstve, aby sa zorientoval. Otvorili sme túto tému znova, aj tam sme našli ústretovosť. Už podľa informácií nedošlo k takému už finálnemu stretnutiu, kde sa mala meniť buď vyhláška a nariadenie, alebo boli tam aj iné možnosti. Už sa to malo sfinalizovať a dlhodobá problematika predaja z dvora by bola vyriešená, čo by pomohlo mnohým farmárom. Tak verím tomu, že teraz sa nám to podarí práve s vašou novou, s podporou novej vlády a hlavne pána ministra pôdohospodárstva Bíreša. Aj mi prisľúbil stretnutie, stretnutie ešte počas rokovania tejto júnovej schôdze. Takže aj z tohto miesta mu chcem poďakovať. No mám to tu, počkajte, no musím to skrátiť, tak prejdem. Lebo ja, keď sa, ja keď sa zamocem, tak jednej téme sa venujem a potom ďalších desať nestihnem. Tak asi, asi budem, no, takže preskočím. Čo ma ako, počkajte... (rečník pozerá do papierov), no preskočil som nejaké témy, dlho som si to, no dlho, s odstupom nejakých prestávok popri rokovaniach tak som si pripravil túto rozpravu, ale aby som stihol, tak budem sa venovať téme pomoci a podpory rodín s deťmi. Veľmi ma mrzí, pán premiér aj, aj vážená nová vláda, že ste nepristali na, si myslím, že celkom prijateľné dve podmienky hnutia OĽANO a hlavne čo sa týka, čo sa týka rodinného balíčka, aby 200 eur mali rodiny s deťmi, mali aj po roku 2024, na čo ste vy nepristali a nemali ste snahu rokovať na túto tému. Nedokážem pochopiť práve pri rodinách s deťmi, koľko odporu, paniky, vášní a poloprávd sa vyvoláva, nie, nie, nemyslím iba na vašu vládu, ale aj na predchádzajúce, ale aj od pani prezidentky, že koľko iniciatívy a takého, no poviem až, až takého odporu voči pomoci. Však vieme, ako pani prezidentka, ako sa snažila a robila všetko preto, aby pomoc v takomto rozsahu rodinám s deťmi nebola. Ja si myslím, že každý, každý by sme si mali uvedomiť, že rodina je naozaj základ spoločnosti a každá vláda, nielen súčasná, ale každá vláda by mala podporovať rodiny s deťmi. Investícia do rodín je naozaj jednou z najvýhodnejších investícií a určite sa pre štát oplatí a aj vráti. Nielen podľa mňa, ale určite podľa väčšiny ľudí je to najväčšia investícia pre štát, lebo deti raz dosiahnu vek dospelosti a štát vtedy dostáva spätnú, spätnú väzbu, lebo títo ľudia začínajú prinášať hodnoty, platia dane a práve ako vy spomínate na začiatku vášho programového vyhlásenia vlády, že je problém so starnutím populácie, na druhej strane, nevidel som ani náznak a ochotu pomoci práve rodinám s deťmi. Áno, spomínate tam, že pomoc najslabším. Len môj názor je taký, že nemôžme donekonečna pomáhať tým, ktorí nevytvárajú hodnoty, ale predchádzajúce vlády naučili určité skupiny ľudí využívať systém a len čakajú, že ako sa o nich štát postará. Mne tu veľmi chýba, že prečo, prečo by sme nemali podporovať aj tie rodiny. Práve tú strednú vrstvu, pracujúce rodiny, kde sa rodičia snažia vychovávať deti, chodia do práce, platia dane a ja si myslím, že nie sú namieste, namieste v tomto prípade, že keďže oni svojou prácou sa snažia uživiť a udržať aký-taký štandard pre svoje rodiny, prečo by sme práve tejto skupine ľudí nemali pomáhať. A také nejaké výhovorky alebo tvrdenia, že sa pomôže iba bohatým a často mnohí spomínajú pána predsedu Národnej rada, pána Kollára, že koľko má detí. Ale to je minimum takýchto, takýchto prípadov a poviem prečo by aj takýto ľudia, ktorí možno niektorí v státisícoch, možno niektorí aj v miliónoch zaplatili dane do štátneho rozpočtu, prečo by aj oni nemali nárok na takéto formy pomoci. K tým rodinám, ja si myslím, že by bolo, mám viacej toho, ale ešte by som sa vrátil k jednej téme, ktorá je pre mňa veľmi citlivá, a to je prísľub od vlády, že nebudete otvárať kultúrno-etické témy, ale už len na základe, na základe podpory legalizácie potratovej, potratovej tabletky vlastne od samého začiatku, tak ja si myslím, že to vaše tvrdenie o neotváraní týchto citlivých tém sa nezakladá, sa nezakladá na pravde, čo ma veľmi, čo ma veľmi mrzí. Lebo práve kvôli, kvôli starnúcej populácii by ste ako nová vláda mali robiť všetko pre zvyšovanie pôrodnosti a nie ešte rozširovať možnosti potratov detí. A ešte by som sa chcel na záver... (Prerušenie vystúpenia časomerom.)